don Felipe Guaman Poma de Ayala
Don Felipe Guaman Poma de Ayala, f. ca. 1535, indiansk forfatter. Guaman Poma de Ayala forfattede 1585-1615 skriftet Primer nueva corónica y buen gobierno (Den første nye krønike og den gode regering). Skriftet, som er affattet på quechua og spansk, er på 1188 sider og indeholder 399 tegninger. Det er et bønskrift til den spanske konge, Filip 3., og det gør opmærksom på den spanske kolonimagts overgreb på og misbrug af den indianske befolkning i Peru. Skriftet er en af de vigtigste skriftlige kilder til Inkarigets historie og den tidlige spanske kolonitid og findes på Det Kongelige Bibliotek i København.